 Waxa uu Madaxweynaha Mustaqbalka Somaliland Siyaasi Cabdiqadir Cali Obsiiyay sidan ka sheegay maruu shalay Warfidiyeenada qaar ka mid ah kula hadlay Magaaladda Hargeysa,waxaana hadalkiisa ka mid ahaa sidanWaxaan doonayaa inaan halkan ka iclaamiyo ama ka ogaysiiyo dhalinyarada Somaliland meel kasta oo ay joogaan wakhtigan,dhawaan inaan u bixi doono Gobolada dalka,si aynu u muujino dareenkeena ku waajahan in lafuro Dastuurka laguna daro in la helo Musharax madax bannaan,taasi oo ay runtii igala soo hadleen Gobolada Awdal iyo Togdheer,oo ay yidhaahdeen diyaar ayaanu nahaye,kaalay,waxaa kale oo aan Gobolada kale aan ogaysiinayaa, iyagana aan uga mahadnaqayaa,inta kalena aan uga mahad celinayaa,Hargeysa kamaynaan waayin, codka loo baahan yahay in dastuurka lagu furaa waa Shan kun oo cod, Wadanka Somaliland markaynu eegno 75 waa Dhalinyar,Hargeysa Dhawr Boqol oo kun oo cod ayaynu ka heli karnaa,laakiin waxaynu u baahanahay inay Xukuumadda,Goleyaasha iyo Axsaabtaba aynu tusno inay dhalinyaradu maanta doonayaan Isbadel dhab ah,iyo musharax madax bannaan,oo wadankan jiheeya,isbadel dhab ahna keena,gaadhsiiyana waxa uu doonayo inuu gaadhsiiyo,oo ah Hadafka ay umaddani doonayso,Insha Allaah,Waxaan leeyahay maalinta aanu soo baxayno waanu idiin sheegaynaa,hana lagu sii baraarugo ayaan leeyahay,Taasi Gobolada ayaan u dirayaa. 